CELEX: 32018D0607(01)
Language: hr
Date: 2018-06-06 00:00:00
Title: Provedbena odluka Komisije оd 6. lipnja 2018. o uspostavi programa rada za procjenu zahtjevâ za produljenje odobrenja aktivnih tvari koja istječu u 2022., 2023. i 2024. u skladu s Uredbom (EZ) br. 1107/2009 Europskog parlamenta i Vijeća (Tekst značajan za EGP.)

7.6.2018   
            
            
               HR
            
            
               Službeni list Europske unije
            
            
               C 195/20
            
         PROVEDBENA ODLUKA KOMISIJE
   оd 6. lipnja 2018.
   o uspostavi programa rada za procjenu zahtjevâ za produljenje odobrenja aktivnih tvari koja istječu u 2022., 2023. i 2024. u skladu s Uredbom (EZ) br. 1107/2009 Europskog parlamenta i Vijeća
   (Tekst značajan za EGP)
   (2018/C 195/07)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a osobito njezin članak 18.,
   budući da:
   
               (1)
            
            
               Veliki broj aktivnih tvari odobrenih na temelju Uredbe (EZ) br. 1107/2009 i navedenih u dijelovima B i E Priloga Provedbenoj uredbi Komisije (EZ) br. 540/2011 (2) ima datum isteka odobrenja između 1. siječnja 2022. i 31. prosinca 2024. U dijelu C Priloga Provedbenoj uredbi Komisije (EU) br. 686/2012 (3) nalazi se popis tih aktivnih tvari te se državama članicama dodjeljuje ocjena tih aktivnih tvari radi postupka obnavljanja, pri čemu se za svaku aktivnu tvar imenuje država članica izvjestiteljica i suizvjestiteljica.
            
         
               (2)
            
            
               S obzirom na vrijeme i sredstva koji su potrebni državama članicama i Europskoj agenciji za sigurnost hrane (Agencija) za dovršetak procjene zahtjevâ za produljenje odobrenjâ predmetnih aktivnih tvari, potrebno je izraditi program rada u kojem će se grupirati slične aktivne tvari i utvrditi prioriteti na temelju pitanja sigurnosti za zdravlje ljudi i životinja ili za okoliš kako je predviđeno u članku 18. Uredbe (EZ) br. 1107/2009.
            
         
               (3)
            
            
               Potrebno je predvidjeti identifikaciju tvari za koje se očekuje da s obzirom na svoja svojstva možda neće ispuniti kriterije za odobrenje navedene u točkama 3.6.2. do 3.6.5. i točki 3.7. Priloga II. Uredbi (EZ) br. 1107/2009. i dati prednost njihovoj procjeni.
            
         
               (4)
            
            
               Među aktivnim tvarima navedenima u dijelu C Priloga Provedbenoj uredbi (EU) br. 686/2012 potrebno je identificirati one tvari koje su u dijelu E Priloga Provedbenoj uredbi (EU) br. 540/2011 navedene kao kandidati za zamjenu, za koje, s obzirom na njihova svojstva, razdoblja odobrenja ne premašuju sedam godina. Potrebno je identificirati i tvari koje su navedene kao kandidati za zamjenu u Prilogu Provedbenoj uredbi Komisije (EU) 2015/408 (4). Stoga bi u programu trebalo dati prednost njihovoj procjeni.
            
         
               (5)
            
            
               Aktivne tvari fluksapiroksad, biksafen, sedaksan, penflufen i pentiopirad imaju slična svojstva. Aktivne tvari dinatrijevi fosfonati i kalijevi fosfonati imaju slična svojstva. Aktivne tvari eugenol, geraniol i timol imaju slična svojstva. Aktivne tvari Trichoderma atroviride (soj I-1237) i Trichoderma asperellum (soj T34) imaju slična svojstva. Aktivne tvari benzovindiflupir i izopirazam također imaju slična svojstva. Budući da je potrebno vremenski uskladiti procjenu i postupak stručnih pregleda koji provodi Agencija na tvarima koje imaju slična svojstva, dokumentaciju o tim tvarima trebalo bi u istom vremenskom okviru dostaviti državama članicama izvjestiteljicama nadležnima za njih.
            
         
               (6)
            
            
               S obzirom na sredstva dostupna tijelima koja provode procjenu zahtjevâ za produljenje odobrenja, ne može se isključiti mogućnost da bi zbog davanja prednosti procjeni tvari koje se predviđa ovom Odlukom, odobrenje nekih drugih aktivnih tvari moglo isteći prije nego što se donese odluka o produljenju odobrenja tih tvari. U takvim slučajevima potrebno je na vrijeme produljiti razdoblje odobrenja tih aktivnih tvari u skladu s člankom 17. Uredbe (EZ) br. 1107/2009.
            
         
               (7)
            
            
               Osim grupiranja sličnih aktivnih tvari na temelju prioriteta za njihovu procjenu, člankom 18. Uredbe (EZ) br. 1107/2009 također se predviđa da se u program rada uključe posebni elementi. Provedbenim uredbama (EU) br. 844/2012 i (EU) br. 686/2012 provodi se članak 18. drugi stavak točke od (a) do (e) i točka (f) Uredbe (EZ) br. 1107/2009,
            
         ODLUČILA JE:
   Jedini članak
   Donosi se program rada utvrđen u Prilogu ovoj Odluci.
   
      Sastavljeno u Bruxellesu 6. lipnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 309, 24.11.2009., str. 1.
   
   
      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (3)  Provedbena uredba Komisije (EU) br. 686/2012 od 26. srpnja 2012. o dodjeljivanju ocjene aktivnih tvari, čije odobrenje istječe najkasnije 31. prosinca 2018., državama članicama radi postupka obnavljanja (SL L 200, 27.7.2012., str. 5.).
   
      (4)  Provedbena uredba Komisije (EU) 2015/408 оd 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu (SL L 67, 12.3.2015., str. 18.).
   
      PRILOG
      
         1.   
         
            Programom rada obuhvaćene su aktivne tvari odobrene na temelju Uredbe (EZ) br. 1107/2009 koje su navedene u dijelu C Priloga Provedbenoj uredbi (EU) br. 686/2012.
         
      
      
         2.   
         Prioriteti za procjenu zahtjevâ za produljenje odobrenjâ aktivnih tvari i grupiranje sličnih aktivnih tvari, kako je predviđeno u članku 18. Uredbe (EZ) br. 1107/2009, jesu sljedeći:
         
                     (a)
                  
                  
                     Procjeni zahtjeva za produljenje odobrenjâ aktivnih tvari za koje se očekuje da s obzirom na njihova svojstva možda neće ispuniti kriterije za odobrenje utvrđene u točkama 3.6.2. do 3.6.5. i točki 3.7. Priloga II. Uredbi (EZ) br. 1107/2009 daje se prednost. Stoga se te procjene provode bez odgode ili s najkraćom mogućom odgodom.
                  
               
                     (b)
                  
                  
                     Procjeni zahtjevâ za produljenje odobrenjâ aktivnih tvari koje su u dijelu E Priloga Uredbi (EU) br. 540/2011 navedene kao kandidati za zamjenu, koje su s obzirom na njihova svojstva odobrene na najviše sedam godina, daje se prednost. Prednost se daje i procjeni zahtjevâ za produljenje odobrenjâ aktivnih tvari koje su navedene u Prilogu Provedbenoj uredbi 2015/408. Stoga se te procjene provode bez odgode ili s najkraćom mogućom odgodom.
                  
               
                     (c)
                  
                  
                     Uzimajući u obzir sličnosti u njihovim svojstvima, ako su datumi podnošenja dokumentacije različiti, razdoblje odobrenja produljuje se po potrebi i na vrijeme u skladu s člankom 17. Uredbe (EZ) br. 1107/2009 kako bi se vremenski uskladila njihova procjena i postupak stručnih pregleda koje Agencija provodi za sljedeće tvari:
                     
                                 i.
                              
                              
                                 fluksapiroksad, biksafen, sedaksan, penflufen i pentiopirad;
                              
                           
                                 ii.
                              
                              
                                 dinatrijevi fosfonati i kalijevi fosfonati;
                              
                           
                                 iii.
                              
                              
                                 eugenol, geraniol i timol;
                              
                           
                                 iv.
                              
                              
                                 
                                    Trichoderma atroviride (soj I 1237) i Trichoderma asperellum (soj T34);
                              
                           
                                 v.
                              
                              
                                 benzovindiflupir i izopirazam.
                              
                           
               
                     (d)
                  
                  
                     Ako je vjerojatno da će zbog razloga koji su izvan kontrole podnositelja zahtjeva odobrenje određenih aktivnih tvari koje nisu obuhvaćene točkama (a) i (b) isteći prije nego što se donese odluka o produljenju odobrenja tih tvari, razdoblje odobrenja tih aktivnih tvari na vrijeme se produljuje u skladu s člankom 17. Uredbe (EZ) br. 1107/2009.